Husein Lamekani - Wikipedia

# Husein Lamekani

### Sa Wikipedije, slobodne enciklopedije

Husejn Lamekanija Kad si Ti sve...

Kad si Ti sve, kad je sve zakon Šta je ovaj svijet: Suncokreta cvijet il' mjehurov let? Tragao sam dugo i učio mnogo Al' ne nađoh ništa osim Tebe, Šta je briga, šta li strah, Dokle ide misao koja nemir stvara? Sve je prah, sve je dah, Prolaznost što svemir razara. U varljivosti ovoj, pitam ja, Čovjeku gdje je mjesto? «Bez Njega, bez zakona, čitam ja, I čovjek bi postojati prest'o».

s turskog: Salih Balić

Husejn Lamekanija (Bezmjesni) ( ? - 1625.). Ne zna se gdje je rođen. Prema nekima je rođen u Pešti kao potomak Bošnjaka, a prema drugima, negdje u Bosni. On je izrazito tesavvufski pjesnik. Pripadao je derviškom redu bajramija i kao šejh bajramijske tekije boravio je u Istambulu duže vrijeme. Sva njegova poezija prožeta je upitnošću o načinu spoznaje univerzuma, varijacijama o prolaznosti i ništavnosti ovozemaljskog života, te okrenutošću jednoj Istini. U njegovom stihu primaran je mističko-simbolički i alegorijski doživljaj. Ostavio je kompletan divan i jednu satiričnu pjesmu.

Hsein Lamekani:

I

O ti, koji tražiš Boga, darežljivog dobročinitelja, Koji si iskren u govoru, visoka poleta i rob Božijeg zadovoljstva, Ima jedna lijepa misao, koju iz srca govorim onima koji je traže:

Srce vjernika je Božija kuća, rekao je Muhammed a. s., Uniđi u svoje srce; ko u njeg uniđe on je siguran. Božija je ovo kuća; ko u nju uniđe on je siguran. Božija je ovo kuća; ko u nju uniđe postaje siguran. Unići znači otići onome mjestu odakle se pojavljuje duša. Tu trebaš uvijek biti okupljen istinskim mislima. Ako ti dođe ovosvjetska ili onosvjetska misao odmah je odbij. Osim pomisli na Boga sve ostalo je vesvesa (sumnja). Opstanak svoj predaj Bogu, nek je samo opstanak Njegov. Ti se s površine povuci, nek samo ostane Tvorac

II

Svojom misli ti čekaj gospodara svoga srca, a svaku drugu misao napusti. Bit ćeš vlasnik nutarnjih otkrića, kerameta i čistog uživanja i. ljubavi. Kreni istini 3 mišlju da ti uopće ne postojiš i tamo trajno ostani. Napolje ne izlazi, uniđi u grad svoje opstojnosti 1 budi car ! Ovo je najveći ljubavni ideal; ovo je ono što zaljubljeni obožavaju. Iz ovakve ljubavi rada se porod srca. prijatelju. Potreban je samo onaj ko ovo traži i želi primiti; potre¬ban je slobodan i odvažan zaljubljenik. Pa da zbriše svoje bivstvovanje. te da mu se lice Istine ukaže. Sve je ništavno osim Njegova lica, rekao je Bog. Drugo ne opstoji, otvori oči i pogledaj, čovječe. Tebi je zapreka što ti smatraš sebe nečim. Digni i ukloni sebe s površine. Kada ne budeš smatrao sebe nečim, onda si s istinom našao ugodnost. Ako hoćeš da s Istinom. budeš, uništi svoje bivstvovanje. Ne videći sebe do prave su tačke stigli pejgamberi i evlije Ko poput Lamekanije na ovaj način svoje srce čuva. On uništi svoje "ja" i s Istinom nalazi vječnost.

Hrdu s ogledala svoga srca Digni Boga spominjući Zlo došaptavanje tvoga neprijatelja strasti Odbij Boga spominjući. Ispij čašu bitnosti. Noć ljubavnog sastanka neka ti je jutro. Dane ljubavnog prijateljstva i prekida Spoji. Boga spominjući. U tvom srcu ako ima Od Božanske ljubavi kakva traga Upali svoje cijelo tijelo Svjetiljkom spomena Božijega. Ako želiš vječito carstvo — Ovdje steci sada ništavno,

A kada ti se pojavi ljubav prema nečemu osim Bog; Odsijeci je Boga spominjući. Ostavi borbu nado, Savij povelju o svom bivstvovanju, Pobožniče, i košulju svoga opstanka Zbaci Boga spominjući. Jedan je onaj koji vidi Tvoja djela. Shvati kako treba svoje stanje. Ružne osjećaje iz srca svoga Spriječi .Boga spominjući. Primi savjet Lamekanijin, Ispij čašu ljubavnoga vina! Vezu sa svim osim Boga Odbij Boga spominjući.

III

Očisti česmu svoga srca dok se izbistri, Upravi oči pravo svome srcu dok ti srce ne postane okom. Mahni se raznih misli, nego posudu svoga srca upravo toj česmi prinesi. Dok se ta posuda ne napuni tom tekućinom koja daje ugodnost. Kada je Bog tebe postavio vratarem na vratima svoje kuće. Onda ti stani na vratima, ne puštaj drugog dok njega ne nađeš.

Sada ne puštaj, jer je kasnije izbaciti teško, Kada se sotonska vojska postavi u kuću srca. O zaljubljeni, podaj kuću njenu vlasniku, a ti se s površine izgubi. Bez sumnje će vlasnik u svoju kuću doći kada se ti povučeš. Na ovom svijetu potegao sam na hiljade muka i tegoba, Dok sam našao božanskog pira i savršenog muršida. O moj Bezmjesni. ja sam tebe mnogo i mnogo tražio Dok se nijesam uvjerio, da ti u mojoj duši boraviš.

Preuzeto sa: "http://bs.wikipedia.org../../../h/u/s/Husein_Lamekani_9974.html"

Kategorije: Potrebno preuređivanje | Bosanskohercegovačka književnost

##### Views

- Članak
- Razgovor
- Trenutna verzija

##### Pretraga